Diari Oficial de la Generalitat Valenciana


Sumari del DOGV 6080, del 17-08-2009 (2009/9403)

RESOLUCIÓ de 22 de juny de 2009, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució de la nova subestació transformadora de 132/6 kV denominada ST Moixent, al terme municipal de Moixent. Expedient número ATASCT/2008/213/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6080

Data del DOGV
:   17-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/9403


Data del document
:   22-06-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 22 de juny de 2009, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució de la nova subestació transformadora de 132/6 kV denominada ST Moixent, al terme municipal de Moixent. Expedient número ATASCT/2008/213/46. [2009/9403]  
Vist l'escrit presentat per Iberdrola Distribución Eléctrica, SAU, amb domicili als efectes de notificacions a l'avinguda Manoteras, 20-C-4ª, 28546 Madrid, en data 2 d'abril de 2008, davant del Servici Territorial d'Energia de València, en què sol·licita que se li concedisca l'autorització administrativa i l'aprovació del projecte d'execució per a una nova subestació transformadora de 132/6 kV denominada ST Moixent, ubicada en les parcel·les 164, 166 i 204 del polígon 5, al terme municipal de Moixent, província de València.  
Al mencionat escrit, s'adjunta el projecte tècnic d'execució de l'esmentada instal·lació, firmat per tècnic competent i visat pel col·legi oficial corresponent, en data 26 de febrer de 2008.  
Vist que es va publicar l'anunci corresponent a la informació pública de la sol·licitud d'autorització administrativa del projecte, prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en el Reial Decret 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental, en el Diari Oficial de la Comunitat Valenciana, del dia 21 de gener de 2009 i en el Butlletí Oficial de la Província de València, de 27 de gener de 2009.   
No figura en l'expedient presentació d'al·legacions a la petició efectuada.  
Vist que de conformitat amb allò que s'ha establit en el mencionat Decret 88/2005 es va remetre pel Servici Territorial a l'Ajuntament de Moixent, separata del projecte de la instal·lació, als efectes d'establir les condicions tècniques oportunes. De la mateixa manera, va ser sol·licitat d'acord amb el que preveu l'article 75 de la Llei 16/2003, informe sobre l'adaptació del projecte al planejament urbanístic que siga d'aplicació.  
El referit Ajuntament va contestar i va manifestar que no hi ha objecció perquè es realitze la instal·lació de la dita subestació transformadora de 136/6 kV, sempre que es complisquen els requisits que s'indiquen en el projecte tècnic, i presta la seua conformitat a esta.  
Traslladat el mencionat escrit a l'empresa sol·licitant manifesta la seua conformitat amb el contingut d'este.  
Vist que de la mateixa forma i de conformitat amb allò que s'ha establit en mencionat Decret 88/2005 es va remetre pel Servici Territorial separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació, a fi que emeteren, si procedia, les condicions oportunes, concretament a Aguas del Jucar, SA.  
L'esmentada empresa va contestar l'informe sol·licitat, i va manifestar la seua conformitat amb la subestació transformadora que Iberdrola projecta per a donar subministrament a l'estació transformadora que alimenta les bombes de la impulsió Moixent de la nova conducció Xúquer-Vinalopó.  
L'empresa peticionària coneix i accepta les condicions que conté el mencionat informe.  
Vist l'informe tècnic favorable de 16 de juny de 2009, emés pel Servici Territorial d'Energia de València i remissió de l'expedient.  
Atés que amb data 21 d'abril de 2009 la directora general de Gestió del Medi Natural de la Conselleria de Medi Ambient, Aigua, Urbanisme i Habitatge va dictar Declaració d'Impacte Ambiental i va estimar favorable, només als efectes ambientals, les instal·lacions titularitat d'Iberdrola Distribución Eléctrica, SAU, que formaran part de la subestació transformadora denominada ST Moixent 132/6 kV, al terme municipal de Moixent, segons el que preveu el projecte d'execució, l'Estudi d'Impacte Ambiental i la resta de documentació i amb les condicions que s'arrepleguen en la part dispositiva d'esta resolució.  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que d'acord amb la petició i el projecte presentat la finalitat sol·licitada és dotar de subministrament elèctric la demanda elèctrica en la zona, incloent una de les estacions de bombament en el marc del projecte de la nova conducció Xúquer-Vinalopó en les condicions adequades de seguretat del servici.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient, així com el que establix l'apartat segon de la disposició transitòria segona de l'esmentada llei.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, l'autorització administrativa per a la nova subestació transformadora 132/6 kV denominada ST Moixent, ubicada en les parcel·les 164, 166 i 204 del polígon 5 (en les instal·lacions de l'estació de bombament), al terme municipal de Moixent, província de València, les característiques principals del qual són:   
- Sistema elèctric de 132 kV:   
Configuració de simple barra partida, d'intempèrie i sis posicions, corresponents a dos de línia, dos de transformador, una de partició de barres i una de mesura.  
Sistema de control i protecció.  
Instal·lacions auxiliars.  
- Un edifici, en el qual s'ubicarà el sistema elèctric de 132 kV, abans referit.  
- Pressupost total: 537.067,53 euros.  
Segon  
Aprovar el projecte d'execució per a la nova subestació citada en el punt primer d'esta resolució, firmat per tècnic competent i visat pel col·legi oficial corresponent en data 26 de febrer de 2008.  
Esta resolució queda sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'autorització corresponent.  
d) El termini previst per a l'execució de les instal·lacions és de sis mesos comptadors a partir de la notificació d'esta resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
e) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, en què s'acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
f) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
g) Condicions d'orde mediambiental establides en la Declaració d'Impacte Ambiental de 21 d'abril de 2009:  
1. Les obres s'adaptaran, si és el cas, a les determinacions de la Direcció General de Patrimoni Cultural Valencià, d'acord amb la Llei 4/1998, d'11 de juny.  
2. D'acord amb l'article 14 del Reial Decret Llei 1/2008, d'11 de gener, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
3. Qualsevol modificació o ampliació del projecte presentat, així com si es detectara cap impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental, que establirà, si procedix, l'aplicació de noves mesures correctores.   
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 22 de juny de 2009.- El director general d'Energia: Antonio Cejalvo Lapeña.